Breithiúnas na Cúirte Ginearálta an 5 Iúil 2023 – TIB Chemicals v an Coimisiún
(Cás T-639/20)1
(An comhshaol agus cosaint shláinte an duine – Rialachán (CE) Uimh. 1272/2008 – Aicmiú, lipéadú agus pacáistiú substaintí agus meascán – Rialachán Tarmligthe (AE) 2020/1182 – Aicmiú déláráit dé-ochtailine; [1] díorthaigh stánnáin, dé-ochtaildíorthaigh, díorthaigh bhis(alcocsacócó) [2] – Crostagairtí – Dualgas cruthúnais – Earráid fhollasach measúnaithe – Measúnú tionchair)
Teanga an cháis: an Béarla
Páirtithe
Iarratasóir: TIB Chemicals AG (Mannheim, an Ghearmáin) (ionadaí: K. Fischer, Dlíodóir)
Cosantóir: An Coimisiún Eorpach (ionadaithe: R. Lindenthal, S. Delaude agus A. Dawes, Gníomhairí)
Idiragraithe, mar thaca leis an gcosantóir: Poblacht na hOstaire (ionadaí: J. Schmoll, Gníomhaire), Ríocht na Sualainne (ionadaithe: O. Simonsson, C. Meyer-Seitz, A. Runeskjöld, H. Shev, M. Salborn Hodgson, H. Eklinder agus R. Shahsavan Eriksson, Gníomhairí), an Ghníomhaireacht Eorpach Ceimiceán (ionadaithe: M. Heikkilä, M-J.P. Trnka agus A. Deloff-Bialek, Gníomhairí)
Ábhar
Lena chaingean de bhun Airteagal 263 CFAE, iarrann an t-iarratasóir go ndéanfaí Rialachán Tarmligthe (AE) 2020/1182 ón gCoimisiún an 19 Bealtaine 2020 lena leasaítear, chun í a oiriúnú do dhul chun cinn teicniúil agus eolaíoch, Cuid 3 d’Iarscríbhinn VI a ghabhann le Rialachán (CE) Uimh. 1272/2008 ó Pharlaimint na hEorpa agus ón gComhairle maidir le haicmiú, lipéadú agus pacáistiú substaintí agus meascán (IO 2020 L 261, lch. 2), a mhéid a bhaineann sé leis an tsubstaint déláráit dé-ochtailine; [1] díorthaigh stánnáin, dé-ochtaildíorthaigh, díorthaigh bhis(alcocsacócó) [2] (CE Uimh. 222-883-3 [1] 293-901-5 [2] agus CAS Uimh. 3648-18-8 [1] 91648-39-4 [2]).
An chuid oibríochtúil
Diúltaítear don achomharc.
Ordaítear do TIB Chemicals AG a chostais féin agus na costais arna dtabhú ag an gCoimisiún Eorpach a íoc.
Ordaítear do Phoblacht na hOstaire, do Ríocht na Sualainne agus don Ghníomhaireacht Eorpach Ceimiceán (ECHA) a gcostais féin a íoc.
____________
1     IO C 433, 14.12.2020.